2020. gada 17. decembrī Noteikumi Nr. 826

Rīgā (prot. Nr. 84 91. §)

**Grozījumi Ministru kabineta 2016. gada 1. marta noteikumos Nr. 118 "Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" un 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu ieviešanai"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 14. punktu

Izdarīt Ministru kabineta 2016. gada 1. marta noteikumos Nr. 118 "Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" un 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu ieviešanai" (Latvijas Vēstnesis, 2016, 44. nr.; 2018, 90. nr.; 2019, 22. nr.; 2020, 87. nr.) šādus grozījumus:

1. Izteikt 3. punktu šādā redakcijā:

"3. Fonda ietvaros kopējais pieejamais publiskais finansējums 3.1.1. un 3.1.2. specifiskajam atbalsta mērķim ir Eiropas Reģionālās attīstības fonda finansējums 161 000 000 *euro* apmērā:

3.1.  3.1.1. specifiskajam atbalsta mērķim – 115 800 000 *euro*,tai skaitāvirssaistību finansējums 25 000 000 *euro*;

3.2.  3.1.2. specifiskajam atbalsta mērķim – 45 200 000 *euro*."

2. Aizstāt 7.3.1. apakšpunktā skaitli "1030" ar skaitli "1355".

3. Aizstāt 7.3.2. apakšpunktā skaitli "160" ar skaitli "415".

4. Papildināt I nodaļu ar 7.1punktu šādā redakcijā:

"7.1 Fonda ietvaros ar virssaistību finansējumu līdz 2023. gada 31. decembrim sasniedzamie iznākuma rādītāji 3.1.1. specifiskā atbalsta mērķa ietvaros:

7.11. to komersantu skaits, kuri saņem finansiālu atbalstu, kas nav granti, – 55 komersanti;

7.12. privātais finansējums, kas piesaistīts publiskajam finansējumam, – 30 000 000 *euro*."

5. Izteikt 17. un 18. punktu šādā redakcijā:

"17. Fonda un finanšu instrumentu ietvaros ir šādas attiecināmās izmaksas:

17.1. finanšu instrumenta maksājumi gala saņēmējiem saskaņā ar valsts atbalsta programmu;

17.2. līdzekļi, kas garantiju veidā paredzēti finanšu instrumentiem 3.1.1. specifiskā atbalsta mērķa 3.1.1.1. pasākuma "Aizdevumu garantijas" ietvaros atbilstoši regulas Nr. [1303/2013](http://eur-lex.europa.eu/eli/reg/2013/1303/oj/?locale=LV) 42. panta 1. punkta "b" apakšpunktā un regulas Nr. [480/2014](http://eur-lex.europa.eu/eli/reg_del/2014/480/oj/?locale=LV) 8. pantā noteiktajai kārtībai;

17.3. kapitalizētas garantiju maksas subsīdijas 3.1.1. specifiskā atbalsta mērķa 3.1.1.1. pasākuma "Aizdevumu garantijas" ietvaros atbilstoši regulas Nr. [1303/2013](http://eur-lex.europa.eu/eli/reg/2013/1303/oj/?locale=LV) 42. panta 1. punkta "c" apakšpunktā un regulas Nr. [480/2014](http://eur-lex.europa.eu/eli/reg_del/2014/480/oj/?locale=LV) 11. pantā noteiktajai kārtībai, ja finanšu instrumenta valsts atbalsta programmā ir paredzētas garantiju maksas subsīdijas;

17.4. sabiedrības Altum fonda ieviešanas vadības maksa, kas tiek aprēķināta atbilstoši regulas Nr. 480/2014 13. pantā noteiktajai kārtībai un kuras apmērs nepārsniedz regulas Nr. 480/2014 13. panta 3. punktā noteiktās robežvērtības;

17.5. netiešo finanšu instrumentu finanšu starpnieku vadības maksa, kas noteikta, veicot iepirkuma procedūru [Publisko iepirkumu likumā](https://likumi.lv/ta/id/133536-publisko-iepirkumu-likums) noteiktajā kārtībā.

18. Fonda ieviešanas vadības maksas daļai, kura tiek aprēķināta, pamatojoties uz snieguma rezultātiem, piemēro 2 % samazinājumu, ja saskaņā ar regulas Nr. 480/2014 12. pantā definētajiem kritērijiem:

18.1. attiecināmības perioda beigās fonda ietvaros Eiropas Reģionālās attīstības fonda apguve ir mazāka par 80 %;

18.2. attiecināmības perioda beigās fonda kopējie zaudējumi pārsniedz 30 % no kopējās ieguldījuma summas netiešajos finanšu instrumentos, izņemot ieguldījumus finanšu starpnieku vadības maksas un fonda ieviešanas vadības maksas segšanai;

18.3. atbalstīto komersantu skaits netiešajos finanšu instrumentos ir mazāks par 98."

6. Izteikt 19. punkta ievaddaļu šādā redakcijā:

"19. No 2015. gada 30. aprīļa līdz 2020. gada 30. jūnijam sabiedrības Altum fonda ieviešanas vadības izmaksas un tiešo finanšu instrumentu vadības izmaksas, ja tādas ir paredzētas, ietver šādas izmaksu pozīcijas:".

7. Izteikt 20., 21. un 22. punktu šādā redakcijā:

"20. Šo noteikumu [17. punktā](https://likumi.lv/ta/id/280634#p17) minētā vadības maksa ir attiecināma, ja tā ir radusies līdz 2023. gada 31. decembrim vai vēlāk, ja tā atbilst regulas Nr. [1303/2013](http://eur-lex.europa.eu/eli/reg/2013/1303/oj/?locale=LV) 42. panta 2. un 3. punkta un regulas Nr. [480/2014](http://eur-lex.europa.eu/eli/reg_del/2014/480/oj/?locale=LV) 14. panta nosacījumiem.

21. Sabiedrības Altum fonda ieviešanas vadības maksu un tiešo finanšu instrumentu vadības maksu, kura netiek ietverta šo noteikumu 17.4. apakšpunktā minētajās attiecināmajās izmaksās, var segt no atmaksātā finansējuma atbilstoši regulas Nr. [1303/2013](http://eur-lex.europa.eu/eli/reg/2013/1303/oj/?locale=LV) 44. un 45. pantam. Nosacījumus sabiedrības Altum tiešo finanšu instrumentu vadības maksas segšanai no atmaksātā finansējuma nosaka attiecīgajā valsts atbalsta programmā, ievērojot Eiropas Komisijas 2015. gada 9. jūnija lēmumu Nr. SA.36904 (2014/N) "Par valsts atbalstu un Latvijas Attīstības finanšu institūcijas izveidi" attiecībā uz vadības maksas kompensēšanu.

22. Sabiedrības Altum fonda ieviešanas vadības maksu un finanšu instrumentu vadības maksu aprēķina atbilstoši sabiedrības Altum metodikai, kuru saskaņo ar Ekonomikas ministriju un Finanšu ministriju."

8. Aizstāt 23. punktā vārdu "izmaksas" ar vārdu "maksu".

9. Aizstāt 26.4. apakšpunktā vārdus "attiecināmajām un apstiprinātajām vadības izmaksām" ar vārdiem "attiecināmo un apstiprināto vadības maksu".

10. Aizstāt VII nodaļas nosaukumā vārdu "jautājums" ar vārdu "jautājumi".

11. Papildināt noteikumus ar 30. un 31. punktu šādā redakcijā:

"30. Fonda ieviešanas vadības maksu saskaņā ar šo noteikumu 17.4. apakšpunktā minēto kārtību piemēro ar 2020. gada 1. jūliju.

31. Finanšu instrumentiem un fondam šo noteikumu 3.1. apakšpunktā minētajā finansējumā ietvertais Eiropas Reģionālās attīstības fonda papildu finansējums 35 000 000 *euro* apmērā ir pieejams un sabiedrība Altum atbalstu 3.1.1. specifiskajam atbalsta mērķim var sniegt tikai pēc darbības programmas "Izaugsme un nodarbinātība" grozījumu saskaņošanas ar Eiropas Komisiju."

Ministru prezidents A. K. Kariņš

Ekonomikas ministrs J. Vitenbergs